**מנועים קדימה** הוא אלבומה השני של להקת אלג'יר, שיצא לאור בשנת 2004 בלייבל "בארבי רקורדס". האלבום נחשב לאחד מאלבומי הרוק הטובים שיצאו בעשור הראשון של המאה ה-21 ולאחד מאלבומי הרוק הישראלי הגדולים בכל הזמנים.

רקע
---

בדצמבר 1995 הוציאה להקת אלג'יר (שכללה אז את אביב גדג' בשירה וגיטרות, גבריאל בלחסן בגיטרות, ודביר לביא בתופים) את אלבומה הראשון, "נאמנות ותשוקה", שלא זכה להצלחה. בשנים שלאחר הוצאת האלבום המשיכה הלהקה להופיע ולעבוד על חומר חדש, וכבר ב-1998 החלה להקליט את שירי "מנועים קדימה". ב-2003 חתמה על חוזה להוצאת תקליט עם שאול מזרחי, מנהל מועדון הבארבי בתל אביב, המחזיק בלייבל "בארבי רקורדס". במקום דביר לביא שעזב את הלהקה הצטרפו ללהקה המתופף אביב ברק (נקמת הטרקטור), עמי רייס בקלידים, וגיל פדידה בגיטרה בס וכינור. ב-2004 יצא האלבום, שהופץ על ידי חברת התקליטים "הד ארצי".

שירי האלבום
-----------

1. **האדמה תפתח** (אביב גדג'/ אביב גדג')
2. **דם על הים** (אביב גדג'/ אביב גדג')
3. **דבר אלי** (אביב גדג' וגבריאל בלחסן/ אביב גדג' וגבריאל בלחסן)
4. **מתנה** (אביב גדג'/ אביב גדג' וגבריאל בלחסן)
5. **קיטש** (אביב גדג'/ אביב גדג')
6. **הביאו את הנגרים** (אביב גדג'/ אביב גדג')
7. **שיר הבתולים** (אביב גדג'/ אביב גדג')
8. **מנועים קדימה** (אביב גדג'/ אביב גדג')
9. **פעמוני המאה** (אביב גדג'/ אביב גדג')
10. **יום אחד** (אביב גדג'/ אביב גדג')
11. **בתוך הצינורות** (גבריאל בלחסן ואביב גדג'/ גבריאל בלחסן ואביב גדג')
12. **מול הים עם תפילין** (אביב גדג'/ אביב גדג')
13. **ירח במזל עקרב** (אביב גדג'/ אביב גדג')
14. **זיקוקים** (אביב גדג'/ אביב גדג')

מילותיו של שיר מס' 11 מכילות ציטוטים מתוך "כדורי הרגעה בדבש" של בלחסן, מתוך "גיהינום גן עדן והאישה של סמי" של שלום גד ואלי שאולי ומתוך שיר מס' 2.

### דיסק בונוס - סקיצות 2002

1. האדמה תיפתח - דמו
2. דם על הים - דמו
3. דבר אליי - דמו
4. קיטש - דמו
5. שיר הבתולים - דמו
6. בתוך הצינורות - דמו

לאחר צאת האלבום
---------------

האלבום זכה לביקורות נלהבות ולשבחים גדולים, וביניהם "אחד [האלבומים] הגדולים ברוק הישראלי בכל הזמנים". לאחר צאת האלבום יצאה הלהקה למסע הופעות גדול בארץ. את בלחסן החליף במהלך סיבוב ההופעות עופר קורן. חלק מההופעות לוו על ידי רביעיית מיתרים, וכן התארחו בהופעות ברי סחרוף, אהוד בנאי ושלום גד. בהמשך ניגנה הלהקה במופע לזכרו של מאיר אריאל בקיבוץ משמרות את שירו של אריאל "מודה אני", וכן קיימה שתי הופעות עם תזמורת מיוחדת שהקים גדג' לצורך ההופעות ונקראה "התזמורת האנדרלמוסית" (איהב נימר בעוד וכינור, אורי מיילס בכלי נשיפה והקשה, שמואל רוזבן בסנטור, חן שנער בכינור ראשון, שרון כהן בכינור שני, גליה חי בויולה ומאיה בלזיצמן בצ’לו).

השירים "קיטש", "דם על הים" ו"מתנה" יצאו כסינגלים לרדיו. האלבום זכה בתואר "אלבום השנה" של 2004 מטעם "ידיעות אחרונות", והלהקה הייתה מועמדת לפרס "אנשי השנה במוזיקה". בשנת 2005 הגיע האלבום למקום ה-99 והסמלי בכתבה שפורסמה במוסף "7 לילות" של "ידיעות אחרונות", "100 האלבומים הישראלים הטובים". בשנת 2005 הודיעה הלהקה על השהיית פעילותה, ובאמצע 2006 הודיעה הלהקה על פירוקה הסופי.

ביוני 2019 הוכרז על הוצאה מחודשת של האלבום מנועים קדימה, לכבוד 15 שנה לאלבום המקורי.

האלבום המחודש כולל מהדורה מיוחדת ומהודרת על גבי ויניל כפול, וכן מהדורה מורחבת על גבי דיסק + דיסק בונוס הכולל גרסאות דמו לשירי האלבום.
במסגרת ההוצאה המחודשת מופיע האלבום לראשונה בכל השירותים הדיגיטליים - הורדה וסטרימינג. עד 2020 נמכר "מנועים קדימה" בכ-18 אלף עותקים.

משתתפים באלבום
--------------

* אביב גדג' - גיטרות, קלידים, פסנתר, גרמושקה ושירה
* גבריאל בלחסן - גיטרות, שירה ב"בתוך הצינורות"
* אביב ברק - תופים ודרבוקה
* גיל פדידה - גיטרה בס וכינור
* גולן זוסקוביץ' - גיטרה בס
* עופר קורן - גיטרות
* רון בונקר - גיטרות
* רפאל הלוי - חזנות
* נועה בבליקי - ילדה בקיטש: "שלא יהיו מלחמות בעולם. שכולם יאהבו אחד את השני. שאני אוהב אותך - ואתה תאהב אותי."

קישורים חיצוניים
----------------

* מידע על האלבום מנועים קדימה באתר MusicBrainz
* האלבום מנועים קדימה באתר Discogs
* נדב מנוחין‏, קשוב מאוד 50: עשר שנים ל"מנועים קדימה" של אלג'יר, באתר וואלה!‏, 17 ביוני 2014
* הגרסה המחודשת, 2019, בבנדקאמפ
* מנועים קדימה במצעד האלבומים האלטרנטיביים הישראליים הגדולים של כאן 88

הערות שוליים
------------

1. 1 2  נדב מנוחין‏, קשוב מאוד 50: עשר שנים ל"מנועים קדימה" של אלג'יר, באתר וואלה!‏, 17 ביוני 2014
2. ↑  Bei Facebook anmelden, Facebook (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: a044ca49-de74-3ee5-9f23-89d0c31dfbb7

 |